**NÁRODNÁ RADA SLOVENSKEJ REPUBLIKY**

VIII. volebné obdobie

Návrh

**ZÁKON**

z ... 2023,

**o finančnej podpore činnosti cirkví a náboženských spoločností**

Národná rada Slovenskej republiky sa uzniesla na tomto zákone:

**Čl. I**

Zákon č. 370/2019 Z. z. o finančnej podpore činnosti cirkví a náboženských spoločností

sa mení a dopĺňa takto:

1. V §4 ods. 1 sa v prvej vete slová „základnej stupnice platových taríf zamestnancov pri výkone práce vo verejnom záujme podľa osobitného predpisu*6)* schválenej na rok, na ktorý sa príspevok štátu určuje“ nahrádzajú slovami „priemernej mzdy v hospodárstve Slovenskej republiky zistenú štatistickým úradom za rok, ktorý dva roky predchádza roku, na ktorý sa príspevok štátu určuje“.
2. §5 ods. 2 písmeno a) znie:

„ a) suma vo výške súčtu príspevkov štátu poskytnutých cirkvám za predchádzajúci rok sa rozdelí medzi jednotlivé cirkvi, ktorým bol poskytnutý príspevok štátu v predchádzajúcom roku, a to na základe pomeru poskytnutého príspevku štátu v predchádzajúcom roku,“.

1. V §5 ods. 2 sa dopĺňajú písmená c) a d), ktoré znejú:

„ c) suma príspevku štátu sa zvýši pre jednotlivé cirkvi v porovnaní s predchádzajúcim rokom o mieru medziročného rastu minimálnej mzdy podľa osobitného predpisu schválenej na rok, na ktorý sa príspevok štátu určuje, ak medziročný nárast príspevku pre jednotlivé cirkvi určený podľa písm. a) a b) nedosiahne túto výšku,

d) v prípade medziročného poklesu príspevku štátu podľa § 4 sa príspevok štátu medzi jednotlivé cirkvi rozdelí na základe pomeru poskytnutého príspevku štátu v roku, ktorý bezprostredne predchádza roku, na ktorý sa príspevok štátu poskytuje.“.

1. V prílohe č. 1 k zákonu č. 370/2019 Z. z. sa slová „Pt = Pt-1 \* 0,2 \* (1 + CPIt-2) + Pt-1 \* 0,8 \* (1 + Vt)“ nahrádzajú slovami „Pt = Pt-1 \* 0,2 \* (1 + CPIt-2) + Pt-1 \* 0,8 \* (1 + Mt-2)“ a slová „Vt je miera zvýšenia základnej stupnice platových taríf zamestnancov pri výkone práce vo verejnom záujme schválenej na rok, na ktorý sa príspevok štátu určuje, vyjadrená v percentách“ sa nahrádzajú slovami „Mt-2 je miera zvýšenia priemernej mzdy v hospodárstve Slovenskej republiky zistená štatistickým úradom za rok, ktorý dva roky predchádza roku, na ktorý sa príspevok štátu určuje, vyjadrená v percentách“.

**Čl. II**

Tento zákon nadobúda účinnosť 1. januára 2024.